ऑनलाइन 43 हजार रुपए की ठगी झारखंड से तीन गिरफ्तार किए गए
पिथौरा की महिला से फोन पर एटीएम का पिन नंबर और पासवर्ड पूछकर खाते से 43 हजार रुपए निकाल लिए गए थे। साइबर सेल ने मामले में झारखंड से तीन आरोपियों को गिरफ्तार किया है। वे फर्जी बैंक ऑफिसर बनकर एटीएम ब्लॉक होने की फोन पर सूचना देते थे। इसके बाद एटीएम दोबारा चालू करने के लिए पिन नंबर और पासवर्ड की जानकारी हासिल करते थे। फिलहाल पुलिस आरोपियों से पूछताछ कर रही है।
कंट्रोल रूम में मामले का खुलासा करते हुए एसएसपी नेहा चंपावत ने बताया कि 7 जनवरी को पिथौरा की भावना ठक्कर ने रिपोर्ट दर्ज कराई थी कि उसे फोन आया कि एटीएम ब्लॉक हो गया है। एटीएम का पिन नंबर व पासवर्ड पूछने पर उसने जानकारी दे दी। इसके बाद उसके खाते से 43748 रुपए ऑनलाइन निकाल लिए गए। धोखाधड़ी के मामले की साइबर सेल ने जांच शुरू की। सामने आया कि ऑनलाइन शॉपिंग वेबसाइट का प्रयोग कर खाते से रकम ट्रांसफर हुई है। वेबसाइट के जरिए खाते से रकम ट्रांसफर कर वॉलेट बनाकर कई बैंक के खातों में भेजकर एटीएम के माध्यम से रकम निकाली गई है। बैंक स्टेटमेंट से पता चला कि रकम बोकारो व मुंबई के अलग-अलग लोगों के खातों में भेजी गई है। इस पर बोकारो व मुंबई के संबंधित बैंक जाकर जांच की गई। क्राइम ब्रांच की टीम को झारखंड भेजा गया।
टीम ने एटीएम के सीसीटीवी फुटेज निकालकर आरोपियों की तस्वीरें हासिल कीं। टीम को पता चला कि जिला देवधर झारखंड में इस प्रकार ठगी से ऑनलाइन रकम ट्रांसफर की जाती है। बोकारो में मौजूद टीम को भी एक संगठित गिरोह का पता चला। सुरागों के आधार पर अलग-अलग टीम ने दबिश देकर झिलवा थाना मधुपुर जिला देवधर निवासी सैय्यद हुसैन शाह (35), सद्दाम अंसारी पिता रफीक (25) व रफीक उर्फ किटिया पिता अंदूमियां अंसारी (51) को गिरफ्तार किया।
100 सिम भी हुए बरामद
एसएसपी चंपावत ने बताया कि आरोपियों के पास से 100 मोबाइल सिम बरामद किए गए हैं। उन्होंने बताया कि आरोपियों के अन्य साथी अलग-अलग मोबाइल से लोगों को फोन करते थे। कहा जाता था कि वे बैंक से बोल रहे हैं। एटीएम का पिन नंबर व पासवर्ड पूछकर ऑनलाइन ठगी करते थे। फिलहाल आरोपियों के एकाउंट की जांच चल रही है कि इनका संबंध अन्य किसी ठगी से है या नहीं।
किसी को न दें जानकारी
एसएसपी चंपावत ने ठगों से सावधान रहने की अपील करते हुए कहा कि बैंक अकाउंट की जानकारी किसी भी अपरिचित को न दें। किसी अपरिचित के जानकारी मांगने पर फौरन सूचना पुलिस को दें ताकि अपराध पर अंकुश लगाया जा सके।
मीडिया को जानकारी देते हुए वरिष्ठ पुलिस अधीक्षक नेहा चंपावत।
hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva